Azt mondanám, hogy körülbelül 500 ember
álldogál itt, és furcsa kifejezés ül mindenki arcán.
Ez az arckifejezés... Nem tudom, nehéz leírni.
Mintha kábulatban lennének.
Nem hiszik el, hogy John Lennon meghalt.
Komor volt a tömeg. Nem a társaság kedvéért jöttek.
Hanem gyászolni.
John Lennon feleségét, Yoko Onót, az énekes haláláról kérdezték...
SZERETLEK, JOHN
A John halála utáni reggelen
bementem a kapun,
és ott volt a rendőrség sárga szalagja
a kocsifelhajtó körül.
És üvegszilánkok voltak a földön.
És John vére a járdán...
A CSALÁD BARÁTJA
...és nekem át kellett lépnem rajta, hogy bejussak az épületbe.
Yoko alig érzékelt valamit a világból.
Egy darabig a tévét bámulta, bár le volt véve a hang.
Csak egy dolgot mutattak benne újra és újra.
Hallottuk az éneklést lentről, pedig mi a legfelső emeleten voltunk.
Nagyon-nagyon tisztán hallottuk.
Aztán rám nézett és azt kérdezte: „Miért tenne ilyet az az ember?”
ZABHEGYEZŐ
2. rész
A nyomozás
Igen. A nyomozócsoport főnöke, James T. Sullivan vagyok
a New York-i rendőrségtől.
Azért kértük, hogy idejöjjenek,
hogy összefoglaljuk, mit is tudunk eddig,
és hogy mi történt mostanáig
John Lennon meggyilkolásával kapcsolatban.
Letartóztattuk Mark David Chapmant,
a hawaii South Kukui... K- U- K- U- I... Street 55. alatti lakost,
John Lennon meggyilkolásáért.
Állt korábban pszichiátriai kezelés alatt?
Ezt jelenleg még nem tudjuk.
Hogy viselkedett? Összeszedett volt?
- Nagyon nyugodtan viselkedett. - Elmondaná, hogy hol...
- De összeszedett volt? - ...érte lövés Mr. Lennont?
Volt háro... Háromszor lőtték... Vagyis nem.
Nem jelenthetem ki.
Ezt az orvosszakértői vizsgálat fogja megállapítani.
De hét sebet találtunk.
Noha lehetnek be- és kimeneti helyek.
Hány lövést adtak le?
A pisztoly üres volt. Öt lövést.
Adott magyarázatot? Hogy mi volt az indíték?
Nem.
- Oké. Köszönöm! - Köszönöm!
NARRÁTOR: KIEFER SUTHERLAND
A teljes világsajtó összeverődött
a New York-i rendőrség 20. körzetében.
Mindenáron többet akartak megtudni arról az emberről,
aki merényletet követett el John Lennon ellen.
Hol voltak? Vajon együtt cselekedtek?
Köszönöm, emberek!
Hagyták, hogy ott lézengjenek,
hogy interjút készítsenek az ügyben eljáró rendőrökkel.
Kaphatok... Most el kell intéznem a papírmunkát.
A kapitányságon
körbevettek a riporterek, mert mindenki tudni akarta.
Hány lövés érte?
Eszméletlen volt?
Akkor... Amennyire tudom, eszméletlen volt.
Nyögdécselt, mondott bármit?
- Nem. - És Yoko?
Hisztérikus állapotba került. Igen.
Voltak ott Angliából, voltak Németországból...
NEW YORK-I RENDŐR
...úgy értem, akik csak beszélni akartak velem...
Ez egy olyan nagy horderejű ügy volt, amiről az egész világ hallott,
és mindenki tudni akarta.
Mit tudunk az itt tartott gyanúsítottról?
- Mit mondtak? - Nem tudok semmit.
Hol tartózkodott, amikor maga odaért?
- Már őrizetben volt. - Ki tartotta fogva?
Spiro rendőrtiszt.
Megvan a gyanúsított személyleírása,
úgy általánosan?
Amikor beosztottak Chapman őrizetére a nyomozóirodában,
az elég sokkoló volt, tudja,
ott ülni ezzel a fickóval, aki épp megölte John Lennont.
És először nagyon nyugodt volt,
de aztán idegessé vált, és elkezdett remegni.
És bejött egy nyomozó, és azt mondta: „Értesítettük a feleségét Hawaiin, hogy...”
Akkor tényleg feszült és ideges lett.
És azt mondta: „Ki kell mennem a mosdóba.”
Én meg: „Oké, kiviszem, kimegyünk a mosdóba.”
Kivittem a mosdóba.
És amíg bent voltam, azt mondtam neki, hogy:
„Felfogja maga, mit tett?”
Azt mondta: „Igen. Megöltem magam. John Lennon vagyok.”
És én csak néztem rá. Úgy éreztem, tudja,
ki akartam dobni az ablakon, tudja, de...
A rendőrség felveszi Chapman első vallomását.
Aztán megengedik, hogy beszéljen a feleségével.
A NEW YORK-I RENDŐRSÉG 20. KÖRZETE
- Halló, Gloria? - Igen.
Jó. Spiro rendőrtiszt vagyok.
- Értem. - A férjével vagyok itt.
- Aha. És jól... - Megkért,
hogy hívjam fel, és mondjam el, hogy jól van.
- Aha. - Most ő fog beszélni magával.
A beszélgetést rögzítették, arra az esetre, ha Chapman
bármilyen fontos információt elárulna.
- Szia! - Szia, Mark!
Vannak nálad rendőrök?
Nincsenek. Egy riporter volt az első, aki hívott.
Én senki mással nem akarok beszélni.
Tudom, de akkor nem akarod, hogy odamenjek?
- Hova? - New Yorkba.
Nem. Te csak maradj, ahol vagy!
Felfogtad, hogy mit is csináltál?
Oké. Azért én szeretlek. Mindig szeretni foglak.
Én is szeretlek. Szeretlek.
Oké. Szia!
Nem az volt a gond, hogy: „Vajon a jó embert kaptuk el?”
Megvolt a gyilkos.
NEW YORK-I NYOMOZÓ
Ebben nagyon biztosak voltunk, de ki akartunk zárni
minden olyan lehetőséget, hogy volt segítsége, vagy ilyesmi.
Minden lehetséges szemtanút, mindenkit össze akartam gyűjteni,
aki látott bármit, mielőtt még eltűnnének.
A taxisofőr Richard Peterson
jelentkezett koronatanúnak.
Amikor a rendőrségre értem, tiszta diliház volt ott.
TAXISOFŐR
Diliház.
A sajtó kezdett gyülekezni.
Nagy dolog volt.
Kikérdeztek, és én elmondtam, hogy pontosan mit láttam.
Mégis elmondatták velem ezerszer újra,
mert irtó fura dolog volt.
Miután lelőtte,
Chapman tovább álldogált a pisztollyal.
És aztán ledobta a pisztolyt, levette a kabátját,
előhúzta a könyvet, és feltartotta.
Zabhegyező.
Ez a bizarr viselkedés megerősítést nyert
az elsőként kiérkező rendőrök egyike által.
Az egyik szokatlan dolog az volt, amikor Chapmant elfogták...
NEW YORK-I RENDŐR
...hogy nem próbált elmenekülni, hanem könyvet olvasott.
Volt neki tudja, talán egy-két perce,
hogy berohanjon a parkba, aztán eltűnjön,
repülőre üljön, és visszamenjen Hawaiira.
És akkor senki se tudná.
A kihallgatást követően gyilkossággal vádolják meg Chapmant.
Amikor kivitték az őrszobából,
le a bíróságra, abban voltunk, hogy...
NEW YORK-I RENDŐR
...akadhat olyan, aki le akarja lőni.
Akkor dobjuk be a csalit!
Most már csak egy önkéntes kellett, aki a csali lesz.
Valami fickó, akinek nem túl drága az élet.
Nem tudom, ki volt az. De ez történt.
A fickó, akit látunk, ahogy Steve kivezeti, az nem ő.
RENDŐRSÉG
Ő egy másik ajtón távozott, aztán rabszállítóval ment a bíróságra.
Amíg őt a bíróságra viszik, hogy vádat emeljenek ellene,
a világ minden tájáról érkezett újságírók
kezdenek utánajárni, hogy ki is az a Mark Chapman.
Ahogy a Beatles-rajongók megtartották a saját virrasztásaikat,
mindenkiben ugyanaz a kérdés motoszkált:
Miért akarná bárki meggyilkolni John Lennont?
A gyanúsított a 25 éves Mark David Chapman.
Mark David Chapman, honolului munkanélküli biztonsági őr.
Mark David Chapman,
szabadúszó fényképész a hawaii Honoluluból.
Annyit tudunk, hogy Chapman karbantartóként
és nyomdászként dolgozott a Castle Memorial kórházban...
...képet alkotni. Mindig, amikor egy új tény derül ki,
a Mark David Chapmanről alkotott kép megváltozik.
Az egész világ tudja, ki volt John Lennon,
és most próbáljuk összerakni...
Próbálunk képet kapni a feltételezett gyilkosáról,
hogy értelmet találjunk a dologban, már ha van.
A rendőrség rájön, hogy a gyilkosság előtti este
Chapman a Sheraton Hotelben szállt meg.
Engedélyt kérnek egy bírótól a szobája átkutatására.
A nyomozók pedig megérkeznek a helyszínre.
Miután letartóztattuk a gyanúsítottat,
a szállodai szobához mentünk, és engedélyt kaptunk a behatolásra.
A komódon képeket találtunk, és bizonyos...
és Chapman személyes tárgyait.
Nyilvánvalóan azért voltak ott, hogy megtaláljuk.
„A vádlott a következő tárgyakat tette az asztalra:
az útlevelét, egy nyolcsávos kazettát Todd Rundgren zenéjével,
és egy Bibliát Szent János evangéliumánál kinyitva.
Az elrendezett személyes tárgyak közepére
egy kis Óz, a nagy varázsló-posztert helyezett.”
„Volt egy levél a néhai YMC-felügyelőjétől a Fort Chaffee katonai bázisról,
ahol vietnami menekültekkel dolgozott.”
Mindig úgy tűnt, hogy gyerekekkel dolgozik,
vagy segítségre szorulókkal.
Egyesek szerint a Chapman által hátrahagyott tárgyak
az előre megfontolt szándékot bizonyítják.
Nemcsak a gyilkosságot tervelte ki,
de a rendőrségi nyomozásra is számított.
Eközben Chapman védőinek csapata szerint
az elrendezett tárgyak éppen az elmebetegségét bizonyítják.
BÜNTETŐBÍRÓSÁG
A kép egy másik darabja Mark Chapman ügyvédjétől származik,
Herbert Adlerbergtől, aki meggyőzte a bíróságot,
hogy helyezzék Chapmant pszichiátriai megfigyelés alá.
Zavartnak tűnik.
ÜGYVÉD
Úgy tűnik szerény véleményem szerint, nem képes együttműködni
jelenleg az ügyvédjével. És...
Milyen értelemben?
Nos, a válaszai nem a kérdéseimre felelnek,
különösképpen az incidensre vonatkozó kérdések esetében.
És arra gondoltam, hogy tanácsos lenne
pszichiátriai vizsgálatot végezni, mielőtt további eljárásra kerülne sor.
BELLEVUE KÓRHÁZ
Chapmant a Bellevue kórház
börtönosztályára szállítják kivizsgálásra.
Ed Hershey rendőrfőnök-helyettes várja az érkezését.
A Bellevue-ben voltam, amikor behozták.
És akkor lifttel mentem fel arra az emeletre,
ahol a börtönlétesítményünk volt,
vele és az őt kísérő rendőrrel.
NEW YORK-I BÜNTETÉS-VÉGREHAJTÁS
Centikre voltunk egymástól.
Megkérdeztem tőle: „Jól van?” Erre ő bólintott.
Emlékszem, az jutott eszembe, milyen átlagos külsejű.
Nem volt semmi különösebben feltűnő rajta.
Én meg törtem a fejem,
mert mennem kellett elmondani a riportereknek, mit láttam.
Szinte már békésnek tűnt.
Jó ég, egyáltalán nem árult el semmilyen érzelmet.
Ez az a börtönosztály a Bellevue kórházban, ahol Mark Chapmant,
a Beatles-tag John Lennon feltételezett gyilkosát,
egy második emeleti cellában, rendkívüli óvintézkedések mellett őrzi
a Büntetés-végrehajtás.
Chapman innentől pszichiátriai szakemberek kezében van,
és dr. Naomi Goldstein a beszámíthatóságát és a tárgyalásra bocsáthatóságát értékeli.
Ezelőtt még soha nem beszélt nyilvánosan az eredményeiről.
Beküldték, és belépett.
PSZICHIÁTER
Mondom: „Üdvözlöm, dr. Goldstein vagyok! Leülne ide?”
Tudni akartam, hogy mi történt, és hogy jutott odáig.
És hosszan beszélgettünk, ha jól emlékszem.
Nagyon sok különböző arcát megmutatta.
Tudott undok lenni. Tudott kedves lenni. Nehéz eset volt.
Próbálta kikerülni az egyenes válaszokat,
úgyhogy feladta a leckét.
„A beszéd összefüggő, lényegre törő és logikus.
Nagyon nyugtalan, hiperventilál és kimerült,
de együttműködő, megfelelően és jól érintkezik.”
Ez azt jelenti, hogy szóba áll velem.
Amikor a régi hálószobában voltam Yokóval,
akkor hallottuk, hogy ezrek éneklik John dalait.
ÉG VELED, JOHN
Ringo volt az első, aki felhívott, és aki személyesen megjelent.
John szerette Ringót. Folyton rajongással emlegette.
Bementem a Dakotába.
Azt mondtam Yokónak: „Tudom, mit érzel.”
Erre ő halál nyíltan
azt mondta: „Nem, nem tudod.”
Mert bármennyire is közel álltam Johnhoz,
feleannyira se voltam olyan közel, mint Yoko.
RENDŐRSÉGI KORDON ÁTLÉPNI TILOS
És csomóan voltak ott, felkiabáltak, amíg mi fent voltunk,
tudja, Yokónak: „Gyere az ablakhoz!” Vagy Seannak.
Akkor... igazából jobb lett volna,
ha békén hagyták volna Yokót, mert ettől úgysem jött vissza John.
És nem segítettek neki azzal, hogy egész tömeg volt kint,
John zenéjét játszva.
És amikor kijöttünk,
nem hiányzott, hogy azt mondogassák, mennyire szeretik a Beatlest,
meg hasonlók, hisz épp akkor vesztettük el Johnt.
Én nem egy Beatles-tag miatt mentem oda.
Egy barátomat látogattam meg, akinek nem volt köze a zenekarhoz.
Ezt írta Yoko 1980. december 9-én.
„Johnnak nem lesz temetése.
A héten kitűzünk egy időpontot egy csendes virrasztásra, és imádkozunk a lelkéért.”
Ami Johnt illeti, elhamvasztották,
és a földi maradványai a mai napig ismeretlen helyen vannak.
Lennon hirtelen megölése minden nyilvánvaló indíték nélkül
a hozzá legközelebb állókat kétségbeesett válaszkeresésre sarkallja.
Ezt még soha nem mondtam el.
Az egyik dolog, amit Yoko kért tőlem,
hogy nézzek utána különböző elméleteknek,
az összeesküvés-elméleteknek miután Johnt meggyilkolták.
Egyesek úgy tartják, titkos hatalom áll Lennon megölése mögött.
AZ USA VILÁGELSŐ NÉPIRTÁSBAN!
Az 1970-es években az amerikai politikai élet szókimondó alakja volt,
mozgósította hatalmas követőtáborát Nixon elnök
és a vietnami háború ellen.
Azért jöttünk, hogy hazahozzuk a fiúkat, de a fegyverekről se felejtkezzünk meg!
Hozzuk haza a fegyvereket is, az már tényleg haladás lenne!
Ők ketten meg voltak róla győződve, hogy a Dakota-ház,
a lakásuk környéke be van poloskázva.
Nem kérdéses,
hogy ennek az országnak a hírszerzői,
legyen az a CIA, az FBI, a Nemzetbiztonsági Hivatal,
és még csomó másik is, ezt csinálták.
Felismerem, ha egy telefon normális,
amikor felveszem, de az enyém mindig
iszonyú zajos, tudja.
És akárhányszor kiléptem az épületből, az utca túloldalán fickók álltak.
Ha pedig beszálltam a kocsiba, követtek.
Hirtelen rájöttem, hogy ez most komoly.
Így vagy úgy, de el fognak kapni.
John és Yoko paranoiájának volt alapja.
Ez a majdnem 12 kilónyi FBI-akta,
amit az író Jon Wiener gyűjtött be, felfedi, hogy Lennont
politikai fenyegetésnek tekintette a Nixon-kormányzat.
Több száz írott oldal
az FBI igazgatójának Richard Nixontól,
amelyekben döntöttek
John és Yoko követéséről, megfigyeléséről,
valamint lépések megtételéről a legmagasabb kormányzati szinten...
MINDEN SZÉLSŐSÉGES VESZÉLYESNEK TEKINTENDŐ
...hogy kezeljék a Lennon-problémát.
Senki nem adott teljes esélyt a békének.
Gandhi és Martin Luther King próbáltak, de lelőtték őket.
Ha egy harmadik fél állt Lennon halála mögött,
hogy került a képbe Mark Chapman?
Az MKUltra a fedőszó egy titkos CIA-ügyletre,
amelyben gyanútlan embereket tudatirányítási kísérletekben használtak.
Dr. Milton Kline, a hipnózis világszerte ismert szakértője,
fontos szerepet játszott a CIA MKUltra programjában.
A hírszerzési műveletekben érintett legtöbb kormányzati ügynökség
kutatja a hipnózis eszközként való használati módját,
hogy végrehajtsanak bizonyos hírszerzési műveleteket.
Dr. Kline később meglátogatja Chapmant a fogva tartása alatt,
és a védői csapatának tagjává válik.
A dokumentumokból világosan kiderül, hogy a CIA megpróbált
olyan ügynököket kiképezni, akik a lehető legnagyobb mértékben irányíthatóak.
Ez az agymosáshoz legközelebbi kísérlet, amit eddig nyilvánosságra hoztak.
A CIA-t lenyűgözte a tudatirányítás gondolata,
és egyesek úgy vélték, hogy szerepe volt Robert Kennedy meggyilkolásában.
Sirhan azt mondja, emlékszik,
hogy a szállodában volt a gyilkosság éjjelén.
Emlékszik, hogy kávét töltött egy csinos lánynak,
de utána minden kiesett.
A következő emléke, hogy egy tükrökkel telerakott falmélyedésen halad át,
miközben a tükrök megszédítik.
A védelem úgy véli, egyfajta hipnotikus transzba ejtették.
Sirhan emlékezett az első reakciójára, hogy kezet fogott Kennedyvel,
de aztán megrohanta a tömeg, ő pedig fegyvert rántott.
Chapman furcsa viselkedése közvetlenül Lennon lelövése után
Ron Hoffman nyomozó egyik kulcsfontosságú problémája.
Egyedül volt?
Összedolgozott vele valaki a háttérből?
Összeesküvés volt?
Ezek a kérdések kezdtek kergetőzni a fejemben, ahogy mindenki máséban is.
Csapatot küldtünk Hawaiira,
hogy kikérdezzék az akkori barátait és a rokonait.
Beszéltünk a családjával.
Beszéltünk minden ismerősével, akit csak megtaláltunk.
Többnyire igencsak hallgatag volt, és pompás munkaerő.
Halk szavú, csendes, intelligens fiatalember.
Ő... nagyon intellektuális volt. Nagyon kiegyensúlyozott.
Chapman élete sok szempontból kusza mozaik marad.
A barátai még mindig próbálják összeilleszteni a kirakós darabjait,
és még mindig azon töprengenek:
„Az a Mark Chapman, akit az elmúlt pár évben ismertek,
tényleg ugyanaz az ember, akit John Lennon megölésével vádolnak?”
Chapman rejtély marad,
és a világsajtó éppúgy szeretné megérteni, mint a rendőrség.
Felkutatják a hozzá legközelebb állókat, remélve, hogy így többet tudhatnak meg.
Ma délután őrt állítottak
Chapmanék 21. emeleti lakásához.
Chapman felesége, lánykori nevén Gloria Abe,
a jelentés szerint a lakásban tartózkodik egy barátnőjével,
és nem hajlandó nyilatkozni.
Mi ma reggel hét óra körül az ajtóhoz mentünk,
mielőtt még kihelyezték az őrt, és sírást hallottunk.
Teljesen megszállta a sajtó.
Jogi segítségre volt szüksége, és engem hívott fel.
Arra gondoltam, hogy az a leghatékonyabb, ha az összes sajtós egy teremben van...
ÜGYVÉD
...hadd kérdezzenek, amennyit csak akarnak, aztán legyünk túl rajta.
Beatles-rajongóként
gyászolom John Lennon halálát, és nagy bánatot érzek a felesége,
Yoko, és a fia, Sean miatt.
Azt akarom mondani, hogy nagyon sajnálom, hogy ennek meg kellett történnie
Yoko Onóval és-és a családjával, és hogy a férjének meg kellett halnia.
Amikor hallottam, hogy azt mondja:
„Nagy kár, hogy meg kellett halnia,”
nem voltam biztos benne, hogy Gloria jól választotta meg a szavait.
Ugyanis nem kellett volna meghalnia, ha Chapman nem fogja magát, és öli meg.
Nem gondolom, hogy tudta volna előre,
hogy meg fog halni.
Nem hiszem, hogy abban a percben már beletörődött volna
abba a ténybe, hogy a férje ölte meg.
Gloria nem követett el semmit, és semmi módon nem tartott Markkal
ezen az úton, így aztán tudatosan
semmilyen támogatást nem nyújtott a tetteihez.
Gloria nem nagyon tért el az egyenes,
tényszerű elbeszéléstől.
Én valahogy több érzelemre számítottam.
Szerintem ilyen Gloria természete.
Keresztény vagyok, és hitem szerint a megbocsátás az egyik legfontosabb dolog.
Mindig is úgy éreztem, hogy megbocsátó ember vagyok.
Gloria válaszol a sajtó kérdéseire,
de a Chapmannel való kapcsolatának egyes vonatkozásait nem hozza nyilvánosságra.
Azt mesélte, hogy a házasságkötésük után Chapman
rákapott az italra, és még meg is ütötte jó pár alkalommal.
Meg aztán tudja, ápolatlan volt, és eléggé ki volt ütve.
És emiatt Gloria igencsak kételkedett a mentális egészségében.
Eközben New Yorkban dr. Naomi Goldstein pszichiáter
megállapításra jutott Chapman bíróság elé állíthatóságának kérdésében.
A tárgyalásra való alkalmasság annak meghatározása, hogy a vádlott képes-e
megérteni az ellene felhozott vádakat és együttműködni a saját védelmében.
Semmi elmebetegségre utaló dolog nem hagyta el a száját.
Hallucinációnak vagy téveszmének semmi jele.
Végső értékelés: tárgyalásra alkalmas.
Álljanak félre, emberek! Gyerünk, emberek! Álljanak félre! Gyerünk!
A tárgyalás kezdetével a Chapman-ellenes érzések
a közhangulatot gyászból dühbe fordítják.
HALÁLLAL FENYEGETIK AZ ÜGYVÉDET!
Mr. Adlerberg, elárulná, hogy miért mondott le?
Ez túl soknak bizonyul még a saját ügyvédje számára is.
Őrült telefonhívások, kíváncsiskodók...
A telefonjaim egész álló nap foglaltak voltak.
Úgy éreztem, ilyen körülmények között nem tudnám
képességeim legjavát nyújtva képviselni.
Vissza!
PSZICHIÁTRIA
Azt kellett feltételeznünk, hogy nem tudni,
hányan kapnák el nagy örömmel
a nálunk lévő személyt, aki lelőtt egy Beatles-tagot.
Szóval meg kellett találnunk a legbiztonságosabb helyet a rendszerben,
és egy nap leforgása alatt kiderült, hogy ez a hely
egy börtön a Rikers-szigeten.
Chapmant tegnap elszállították a Bellevue kórházból,
halálos fenyegetések tömkelegét követően.
A Rikers-börtönsziget az East River-szorosban van,
és csak hídon lehet megközelíteni,
meglehetősen elszigetelt hely ahhoz képest, hogy New Yorkban van.
Az elszigeteltség ideális volt egy olyan ember számára, mint Chapman.
A növekvő ellenséges hangulat közepette
egy fiatal és viszonylag tapasztalatlan védőügyvéd lép a reflektorfénybe.
A 37 éves Jonathan Marks azt mondta,
hogy reggel felhívták, és megkérdezték, vállalja-e az ügyet.
Azt nyilatkozta, hogy nem látta okát, miért ne tenné.
A tény, hogy ennyi ember dühös Mr. Chapmanre...
a tény, hogy maga fogja őt képviselni...
Hogy érez ezzel kapcsolatban?
Nos, én nem tudom elképzelni, hogy aki haragot érez Mr. Chapman iránt,
az rajtam vezetné le.
Én egyszerűen ügyvéd vagyok, aki képvisel egy ügyfelet.
Hogy segédkezzen az egyre nagyobbá váló ügyben,
Marks felvett egy jogi gyakornokot, David Suggsot.
Az akkori és a mostani véleményem az,
hogy egy ügyvédnek az a legfőbb küldetése...
CHAPMAN JOGI CSAPATÁNAK TAGJA
...hogy népszerűtlen büntetőjogi vádlottat védjen.
De az nem volt kérdés, hogy tudja, érezhető a nyomás.
Több nagy horderejű ügyön is dolgoztam korábban.
De mint kiderült, ez olyan volt, mint egy kvantumugrás
minden addigihoz képest, amin valaha dolgoztam.
A tárgyalásra való felkészülés során
a védőcsapata elkezdi látogatni Chapmant a börtönben.
Vasárnap van,
és a Rikers-szigeten vagyok, hogy meglátogassam Mark Chapmant.
Most már minden egyes vele folytatott beszélgetést rögzítenek.
Tényleg boldog vagyok,
hogy én képviselhetem.
Ezek a beszélgetések még sohasem hangzottak el nyilvánosan.
Megígéri, hogy...
Csak egyszer kérdezem, és nem kérdezem újra.
Ki fog tartani mellettem?
Ígérem.
És megkérdezheti, ahányszor csak akarja.
Fura volt, mert előfordult, hogy olykor, mikor beszélt vele az ember,
egész normálisnak tűnt.
És akkor bumm!
A következő pillanatban olyan hagyta el a száját,
ami annyira váratlan volt
tudja, hogy az embernek leesik: „Ó, igen, őrült.”
Szóval, mondja el, mi történt!
Nos, ez egy kicsit őrült gondolat.
Azt hittem, hogy átváltozom valakivé, ha megölök valakit.
Mit gondolt, mi lesz magából?
Ismeri a Zabhegyező című könyvet?
- Igen. Igen. - Nálam volt az a könyv, tudja?
Azt hittem, hogy majd a könyv szereplőjévé változom.
De már rájöttem, hogy...
Mit gondolt, kivé fog változni?
Holden Caulfielddé.
Azt hitte, hogy szó szerint Holden Caulfielddé változik,
a Zabhegyező című könyv szereplőjévé.
Át akart változni, tudja, egy eléggé zömök
fiatalemberből egy sudár kamasszá.
Chapman nem volt racionális.
Az elkövető személye nem volt kérdés. Ő lőtte le Lennont.
Meg sem próbált elmenekülni.
A kérdés az volt inkább:
„Milyen elmeállapotban volt a cselekmény elkövetésekor?”
Tudja, az volt a célunk, hogy bizonyítsuk az esküdtszéknek, hogy ez a férfi
elmebeteg és indokolt, ennek következtében,
a pszichiátriai kezelése, szemben a, tudja,
büntetéssel egy börtönben.
Az ügyészség azonban nem fogadja el az elmebetegséggel védekezést.
Nos, ha valaki annyira súlyos mentális betegségben szenvedne...
ÁLLAMÜGYÉSZ
...hogy ha felvesz egy pisztolyt, akkor azt hiszi, hogy banán,
az lehetséges út lenne az elmebetegséggel védekezéshez.
De a mi véleményünk szerint nem volt mentális betegsége.
Tudta, mit csinál, volt fegyvere, és rendeltetésszerűen használta.
És tudta, hogy amit tesz, az rossz,
mert a gyilkosságot követően megvárta a rendőrség kiérkezését.
A BÜNTETŐBÍRÓSÁG ÉPÜLETE
És mit fog vizsgálni a pszichiáterük?
- Mikor fogják vizsgálni? - Mit és miért?
És minek?
Meg fogják vizsgálni az elmeállapotát a cselekmény idején.
Chapman vezető ügyvédje, Jonathan Marks,
egy ellentmondásos kinevezést jelent be a csapatában.
A fellelhető legjobbakat választottam.
Megmondaná, kiket?
Milton Kline nem egy hipnotizőr?
Milton Kline klinikai pszichológus
és valóban diagnosztikai eszközként alkalmazza a hipnózist.
Felveszi a CIA elmeirányítási programjának
korábbi tanácsadóját, dr. Milton Kline-t.
Kiképezhetőek válogatás nélküli lőfegyverhasználatra.
PSZICHOLÓGUS ÉS A CIA TANÁCSADÓJA
Hogy érzelem- vagy gondolatmentesen lelőjenek valakit,
habozás és aggodalom nélkül.
Mark, ő itt dr. Milton Kline.
Hogy van, Mark? Örülök, hogy megismerhetem.
Ha a gyilkosságnak van valami rejtett vonatkozása,
dr. Kline reményei szerint hipnózis segítségével felszínre hozható.
Megkérném, Mark,
hogy szegezze tekintetét a mennyezetre.
Finoman kezdje lehunyni a szemét!
Most engedje az egész testét ellazulni,
a feje búbjától egész a lábujjáig!
És érezze, hogy egyre mélyebben és mélyebben ellazult állapotba kerül!
Mélyebben, mélyebben és mélyebben.
Most nagyon fura állapotban vagyok.
Nagyon ellazultam.
Van ilyen hatása, igaz?
Próbálja maga elé képzelni a jelenetet, ha tudja!
- A haláljelenetet? - Igen.
Oké. Leültem, és lehúzódott egy kocsi.
És tudtam, hogy az övé, úgyhogy mondtam magamban: „Ez az.”
Az ajtó kinyílt. Yoko kiszállt, én pedig biccentettem neki.
És akkor kiszállt ő.
Johnra néztem, ahogy elment mellettem.
Aztán kiléptem arról a kis járdaszegélyrészről,
kevesebb mint két métert sétáltam, felé fordultam,
kivettem a pisztolyt a zsebemből,
és célba vettem,
aztán tüzeltem.
Mind az ötöt kilőttem.
Aztán elvittek, és azt mondtam, hogy:
„Én vagyok a Zabhegyező.”
Emlékszik, mit érzett? Magára az érzésre.
Olyan érzés volt, mintha nem én lennék, pedig én voltam.
Én tettem, és emlékszem, hogy elkövettem.
És a tudata melyik része hozta a döntést?
Vívódást látok.
Egy részem nem akarta, egy részem igen.
Csak arra emlékszem, hogy volt egy hang a fejemben,
ami azt mondta: „Tedd meg, tedd meg, tedd meg!” Pont, amikor elment mellettem.
És megtettem.
És most imádkozzunk csendben tíz percet,
ahogy Yoko Ono kérte,
- John Lennon lelkéért! - Hölgyeim és uraim...
Kérem, kapcsolják ki a rádiókat!
Kérem, most ne adjanak-vegyenek semmilyen emléktárgyat!
Meditáljanak némán magukban! Most kezdjük.
Imádkozzunk mindannyian! Köszönöm!
Miközben Chapman a tárgyalásra készül,
ezrek gyűlnek össze Lennon virrasztására a Central Parkban.
Egy résztvevő különösen alaposan követte a közelmúlt eseményeit.
A neve John Hinckley Jr.
Neki is megvan a Zabhegyező.
És éppen az Egyesült Államok elnökét készül lelőni.
A KÖVETKEZŐ RÉSZBEN
Mark Chapman ártatlannak vallotta magát,
elmezavarra hivatkozva.
Isten mondta neki, hogy tegye meg.
Bűnös, mert nem hiszek az elmebetegségben vagy miben.
Nem volt elmebeteg.
A szándéka az volt, hogy hírnevet szerezzen magának.
AZ EMBER, AKI LELŐTTE LENNONT
Bármilyen más körülmények között
elmebetegként állt volna bíróság elé.
A rossz embert lőtte le.
A feliratot fordította: Binder Natália